钦定古今图书集成/明伦汇编/氏族典/第198卷 > 《廖用贤尚友录》 > 昭奚恤
## 钦定古今图书集成/明伦汇编/氏族典/第198卷 > 《廖用贤尚友录》 > 昭奚恤

按：《战国策》：荆宣王问群臣曰：“吾闻北方之畏昭奚恤
也，果诚何如？”江乙对曰：“虎求百兽而食之，得狐。狐曰：
‘子无敢食我也，天帝使我长百兽，今子食我，是逆天
帝命也。子以我为不信，吾为子先行，子随我后，观百兽之见我而敢不走乎’？虎以为然，故遂与之行。兽见
之皆走，虎不知兽畏己而走也，以为畏狐也。今王之”
地方五千里，带甲百万，而专属之昭奚恤，故北方之
畏奚恤也，其实畏王之甲兵也，犹百兽之畏虎也。